૨૦૦૮-૦૯ તથા ૨૦૦૯-૧૦ દરમિયાનની નાણાંકીય કટોકટીવેળાએ પૂરા પડાયેલા ફિસ્કલ સ્ટીમ્યુલ્સને કારણે દેશની રાજકોષિય સ્થિતિ હાલમાં કથળી ગઈ છે એમ જણાવી વેરા દરમાં ખાસ રાહત નહીં આપવા નાણાં પ્રધાને તાજેતરમાં સંકેત આપ્યા હતા. આયાત અંકૂશોને કારણે દેશની રાજકોષિય ખાધ ઘટાડવામાં મળેલી સફળતાને ધ્યાનમાં રાખી નાણા ંપ્રધાન ગોલ્ડની આયાત પરના કેટલાક પ્રતિબંધો હળવા કરે તેવી વકી હોવાનું સુત્રોએ જણાવ્યું હતું. જો કે સીધા વેરાના દરમાં કોઈપણ ફેરફાર આવવાની શકયતા નથી. કારણ કે નાણાં પ્રધાન વોટ ઓન એકાઉન્ટ રજુ કરવાના છે . સીધા વેરામાં ફેરફાર કરવો હોય તો સંસદની મંજુરી લાગે. લોકસભાની ચૂંટણી પહેલાનું સંસદનું આ અંતિમ સત્ર છે.